Kirovskas (Murmanskas)

Kirovskas () – miestas Rusijoje, Murmansko srityje, Kolos pusiasalyje, Chibinų papėdėje, prie Belajos upės ir Didžiojo Vudjarvo ežero, 205 km į pietus nuo Murmansko. Miesto apygardos centras. Pasiekia geležinkelio atšaka iš Apatitų. Yra fosfatų gamykla, apdirbanti apylinkėse išgaunamą apatitą, šiluminė elektrinė.

Yra Sankt Peterburgo kalnakasybos instituto ir Kostromos universiteto filialai, akmenų, krašto, Venedikto Jerofejevo muziejai, Sergejaus Kirovo memorialas, poliarinis-alpinis botanikos sodas-institutas (toliausiai šiaurėje esantis Rusijos botanikos sodas ir vienas iš 3 pasaulio botanikos sodų, esančių už poliarinio rato). Apylinkėse įrengtos slidinėjimo trasos. Veikia moterų vienuolynas.

Istorija 

1929 m. pradėta apatito gavyba, netrukus ėmė kurtis gyvenvietė, pavadinta Chibinogorsku (Хибиногорск). 1931 m. suteiktas miesto statusas, o 1934 m. – Kirovsko pavadinimas.

Šaltiniai 

Murmansko srities miestai